Nefta, Tunis
<s>Nefta (arapski: نفطة‎, antička Aggarsel Nepte) je oaza i grad od 21.654 stanovnika na jugozapadu Tunisa u vilajetu Tozeur.</s>

<s>Geografske karakteristike 
Nefta leži na sjeverozapadu slanog jezera Šot al-Džaríd u istoimenoj oazi, udaljena 24 km sjeveroistočno od svog administrativnog centra i puno veće oaze Tozeur.</s><s>Oaza Nefta živi zahvaljujući jezeru kog zbog forme zovu Košara.</s><s>Ono se puni vodom iz 152 izvora.</s><s>Iskapanjem novih bušotina za navodnjavanje 1980-ih, počeli su problemi sa jezerom, jer su izvori jedan za drugim počeli presušivati.</s><s>Problem je zasad saniran i jezero ponovno ima vodu.</s><s>Oaza je vijekovima bila polazna (dolazna) točka transsaharskih karavana.</s><s>Grad je važan sufijski centar zbog brojnih malih džamija, svetišta i grobnica svetaca.</s>

<s>U Tunisu je poznat po Palminom vinu, koje se pravi od datula.</s>

<s>Historija 
Nefta postoji još od prahistorije kao libijsko naselje.</s><s>Rimljani su zauzeli taj kraj 38. pne., pred kraj njihove vladavine raširilo se kršćanstvo.</s><s>Krajem 7. vijeka Neftu su zauzeli Arapi muslimani.</s><s>Negdje oko 710.</s><s>Tarik ibn Zijad krenuo je iz Nefte sa vojskom od 12 000 Berbera u osvajanje Iberijskog poluotoka.</s>

<s>Početkom 9. vijeka gradom vladaju Aglabidi iz Kairuana, a od polovice 10. vijeka Abadidi.</s><s>Posljednji kršćani napustili su Neftu 1050. a Židovi 1948.</s><s>Dolaskom Bou Alija (kasniji svetac) u 13. vijeku - suniti su postali dominantni.</s><s>Prva škola podignuta je po nalogu osmanskog bega 1642.</s>

<s>Pošta i prva svjetovna škola otvorene su za Francuske kolonijalne uprave 1889. godine.</s><s>Mjesto je dobilo vodovod 1948. a struju tek 1950-e.</s>

<s>Privreda i transport
Stanovništvo se tradicionalno bavilo poljoprivredom (datule) i zanatsvom (tkanjem vunenih i svilenih tkanina).</s><s>U novija vremena glavna privredna aktivnost je iskapanje i transport fosfata sa slaništa oko jezera.</s>

<s>Nefta se služi zajedničkim aerodromom sa Tozeurom Tozeur-Nefta (IATA: TOE, ICAO: DTTZ).</s>

<s>Izvori</s>

<s>Vanjske veze</s>

<s>Commune Nefta</s>

<s>Gradovi u Tunisu</s>

